CELEX: 52011PC0523
Language: lt
Date: 2011-08-23
Title: Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Tarybos įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai

|

52011PC0523

/* KOM/2011/0523 galutinis - 2011/0227 (NLE) */  Pasiūlymas TARYBOS ĮGYVENDINIMO SPRENDIMAS kuriuo iš dalies keičiamas Tarybos įgyvendinimo sprendimas 2011/344/ES dėl Sąjungos finansinės pagalbos suteikimo Portugalijai  

	AIŠKINAMASIS MEMORANDUMASPortugalijos prašymu 2011 m. gegužės 17 d. Taryba suteikė Portugalijai finansinę pagalbą (Tarybos įgyvendinimo sprendimas 2011/344/ES) remiant griežtą ekonomikos ir reformų programą, kuria siekiama atkurti pasitikėjimą, sudaryti sąlygas tvariam ekonomikos augimui atkurti ir apsaugoti Portugalijos, euro zonos ir ES finansinį stabilumą.Pagal Sprendimo 2011/344/ES 3 straipsnio 9 dalį Komisija kartu su TVF ir ECB atliko pirmą peržiūrą, siekdama įvertinti pažangą įgyvendinant sutartas priemones, taip pat sutartų priemonių veiksmingumą ir jų ekonominį bei socialinį poveikį.Atsižvelgdama į pastarojo meto ekonominius, fiskalinius bei finansinius pokyčius ir į politinius veiksmus, Komisija mano, kad programos tikslams pasiekti būtina pakeisti keletą ekonominės politikos sąlygų, kuriomis grindžiama pagalba, kaip paaiškinta sprendimo, kuriuo iš dalies keičiamas Tarybos įgyvendinimo sprendimas, pasiūlymo konstatuojamosiose dalyse.2011/0227 (NLE)PasiūlymasTARYBOS ĮGYVENDINIMO SPRENDIMASkuriuo iš dalies keičiamas Tarybos įgyvendinimo sprendimas 2011/344/ES dėl Sąjungos finansinės pagalbos suteikimo PortugalijaiEUROPOS SĄJUNGOS TARYBA,atsižvelgdama į Sutartį dėl Europos Sąjungos veikimo,atsižvelgdama į 2010 m. gegužės 11 d. Tarybos reglamentą (ES) Nr. 407/2010, kuriuo nustatoma Europos finansinės padėties stabilizavimo priemonė[1], ypač į jo 3 straipsnio 2 dalį,atsižvelgdama į Europos Komisijos pasiūlymą,kadangi:1.  Portugalijos prašymu Taryba suteikė Portugalijai finansinę pagalbą (2010 m. gegužės 17 d. Tarybos įgyvendinimo sprendimas 2011/344/ES) remiant griežtą ekonomikos ir reformų programą, kuria siekiama atkurti pasitikėjimą, sudaryti sąlygas tvariam ekonomikos augimui atkurti ir apsaugoti Portugalijos, euro zonos ir ES finansinį stabilumą;2.  pagal Įgyvendinimo sprendimo 2011/344/ES 3 straipsnio 9 dalį Komisija kartu su Tarptautiniu valiutos fondu (TVF) ir Europos centriniu banku (ECB) atliko pirmą valdžios institucijų pažangos įgyvendinant sutartas priemones, taip pat sutartų priemonių veiksmingumo ir jų ekonominio bei socialinio poveikio peržiūrą;3.  remiantis dabartinėmis Komisijos parengtomis nominaliojo BVP augimo projekcijomis (-0,7 % 2011 m., 0,0 % 2012 m., 2,5 % 2013 m. ir 3,9 % 2014 m.), fiskalinio koregavimo planas atitinka 2009 m. gruodžio 2 d. Tarybos rekomendaciją Portugalijai[2] pagal Sutarties 126 straipsnio 7 dalį, taip pat dera su skolos ir BVP santykio planu, t. y. 101,1 % 2011 m., 106,2 % 2012 m., 107,3 % 2013 m. ir 106,4 % 2014 m. Taigi, skolos ir BVP santykis turėtų stabilizuotis 2013 m. ir vėliau turėtų pradėti mažėti, darant prielaidą, kad deficitas ir toliau bus mažinamas. Skolos dinamikai poveikio turi keletas ypatingų operacijų, įskaitant didelės apimties finansinio turto įsigijimus, visų pirma susijusius su galimu bankų kapitalo restruktūrizavimu ir valstybinių įmonių finansavimu, ir pagal kaupiamąjį principą apskaičiuotų bei faktiškai išmokėtų palūkanų skirtumus;4.  2011 m. pirmą pusmetį nebuvo nukrypta nuo ketvirčio kiekybinio valdžios sektoriaus pinigų balanso kriterijaus. Tačiau pastarojo meto duomenys parodė, kad atsiranda fiskalinių tendencijų ir 2011 m. siektinų deficito rodiklių atotrūkis. Dėl išlaidų perviršio pirmąjį pusmetį, mažesnių, nei planuota, nemokestinių pajamų, kai kurių operacijų perklasifikavimo 2011 m. prognozuojamas apie 1,1 proc. BVP vertės trūkumas. Su Banco Português de Negócios (BPN) pardavimu susijusios grynosios sąnaudos nominalų deficitą turėtų padidinti dar 0,2 proc. BVP. Valdžios institucijos reagavo greitai. Sugriežtintas biudžeto vykdymas, pritaikytas vienkartinis gyventojų pajamų mokesčio padidinimas, nuo 2012 m. nustatyti didesni gamtinių dujų ir elektros energijos PVM tarifai, taip pat bus paspartintas koncesijų pardavimas. Valdžios institucijos taip pat turėtų siekti priimti kitas nuolatinio pobūdžio konsolidavimo priemones ir (arba) paankstinti kitas ateinantiems metams numatytas priemones. Šiuo metu vykdomas laipsniškas bankų pensijų fondų perdavimas valstybinei socialinio draudimo sistemai turėtų išimtinai padėti užtikrinti, kad būtų pasiektas 2011 m. deficito tikslas. Šių pensijų fondų lėšos turėtų būti naudojamos taip, kad nebūtų padaryta žala ilgalaikiam fiskaliniam tvarumui. Daroma pažanga viešųjų finansų valdymo stiprinimo srityje taikant patobulintą atskaitomybės ir stebėsenos sistemą ir reformuojant biudžeto sistemą pagal Europos Komisijos tarnybų ir Tarptautinio valiutos fondo darbuotojų rekomendacijas;5.  bankai deda pastangas, kad patenkintų didesnius kapitalo poreikius, kaip reikalaujama programoje. Iš dalies keičiami šiuo metu galiojantys teisės aktai siekiant sustiprinti padidintą bankų mokumo paramos priemonę. Labai svarbu subalansuotai ir planingai mažinti bankų sektoriaus įsiskolinimą, kartu užtikrinant tinkamą dinamiškų sektorių kreditavimą augimui paskatinti. Atsirado BPN pirkėjas, tačiau sandoriui dar turi pritarti ES konkurencijos institucijos. Taip pat padaryta pažangos stiprinant reguliavimo ir priežiūros sistemą, be kita ko, naudojantis technine parama. Portugalijos bankai išlaikė 2011 m. liepos mėn. Europos bankininkystės institucijos (EBI) vykdytą testavimą nepalankiosiomis sąlygomis – rezultatai buvo įvairūs ir sustiprino poreikį įgyvendinti programoje numatytas šio sektoriaus stiprinimo reformas;6.  nepaisant to, kad buvo išmokėta palyginti didelė pirma paramos dalis, valstybės iždo padėtis išlieka įtempta. Tai paaiškinama didėjančiais valstybinių įmonių finansavimo poreikiais, staigiu taupymo lakštų išpirkimo iš namų ūkių padidėjimu ir besitęsiančia įtampa finansų rinkoje;7.  siekiant atkurti konkurencingumą ir padidinti augimo potencialą, būtina pasiekti pažangos įgyvendinant darbo ir prekių rinkų reformas. Todėl specialios valstybės teisės privačiose įmonėse buvo panaikintos anksčiau, nei buvo planuota. Privatizavimo programa spartinama ir plečiama. Vyriausybės darbotvarkės prioritetas – griežtas ir skubus valstybinių įmonių restruktūrizavimas. Vykdomos darbo rinkos reformos siekiant suvienodinti pagal terminuotas ir neterminuotas sutartis numatytą apsaugą bei teises ir sukurti darbdavių finansuojamą fondą dirbančiųjų išeitinėms kompensacijoms mokėti. Daroma pažanga rengiantis vadinamai fiskalinei devalvacijai be poveikio biudžetui, o valdžios institucijos tebėra įsipareigojusios pirmų reikšmingų veiksmų šioje srityje imtis rengiant 2012 m. biudžetą;8.  atsižvelgiant į šiuos pokyčius, reikėtų iš dalies pakeisti Tarybos įgyvendinimo sprendimą 2011/344/ES,PRIĖMĖ ŠĮ SPRENDIMĄ:1 straipsnisTarybos įgyvendinimo sprendimo 2011/344/ES 3 straipsnis iš dalies keičiamas taip:1) 5 dalies a, b ir c punktai pakeičiami taip:„a) Portugalija įgyvendina visas 2011 m. biudžete numatytas fiskalinio konsolidavimo priemones, kurių vertė siekia apie 9 mlrd. EUR, ir papildomas vėliau vyriausybės paskelbtas konsolidavimo priemones. Kad atsvertų neigiamas biudžeto tendencijas ir 2011 m. siektinam deficito rodikliui kylančią riziką, Portugalija griežtina biudžeto vykdymą, 2011 m. taiko jau patvirtintą vienkartinį gyventojų pajamų mokesčio padidinimą, paankstina ir ne nuo 2012 m., o nuo 2011 m. spalio 1 d. nustato didesnį gamtinių dujų ir elektros energijos PVM tarifą, taip pat paspartina koncesijų pardavimą. Vyriausybė taip pat siekia priimti kitas nuolatinio pobūdžio konsolidavimo priemones ir (arba) paankstina kitas 2012 m. numatytas priemones. Šiuo metu vykdomas laipsniškas bankų pensijų fondų perdavimas valstybinei socialinio draudimo sistemai išimtinai padeda užtikrinti, kad būtų pasiektas 2011 m. biudžeto deficito tikslas. Šių pensijų fondų lėšos naudojamos taip, kad nebūtų padaryta žala ilgalaikiam tvarumui.“„b) Portugalija priima priemones valstybės finansų valdymui sustiprinti. Portugalija įgyvendina naujame Biudžeto sistemos įstatyme numatytas priemones, įskaitant vidutinės trukmės biudžeto sistemos sukūrimą, parengia vidutinės trukmės fiskalinę strategiją ir įsteigia nepriklausomą Biudžeto tarybą. Vietos ir regioninio lygmens biudžeto sistema gerokai sustiprinama, visų pirma atitinkamus finansavimo teisės aktus derinant su Biudžeto sistemos įstatymo reikalavimais. Portugalija griežtina viešųjų finansų, visų pirma įsiskolinimų, stebėseną ir atskaitomybę; ji nustato įsiskolinimų sureguliavimo strategiją ir sugriežtina biudžeto vykdymo taisykles ir procedūras. Portugalija pradeda vykdyti sistemingą ir reguliarią fiskalinės rizikos, įskaitant dėl viešojo ir privačiojo sektorių partnerysčių ir valstybinių įmonių kylančią riziką, analizę, kaip neatsiejamą biudžeto proceso dalį.“„c) Portugalija toliau stiprina darbo rinkos veikimą, visų pirma imdamasi priemonių užimtumo apsaugos teisės aktams, darbo užmokesčio nustatymo politikai ir aktyviai darbo rinkos politikai reformuoti.“2) 5 dalies e punktas pakeičiamas taip:„e) Portugalija toliau atveria ekonomiką konkurencijai. Vyriausybė imasi būtinų priemonių užtikrinti, kad Portugalijos valstybė arba bet kuri valstybinė įstaiga, veikdama kaip akcininkė, nesudarytų akcininkų susitarimų, kurie gali kliudyti laisvam kapitalo judėjimui arba turėti įtakos įmonių finansų kontrolei. Naujas Privatizavimo įstatymas taip pat atitinka laisvo kapitalo judėjimo principus, juo valstybei specialių teisių nesuteikiama ar nenumatoma. Pradedamas konkurencijos teisės aktų persvarstymas, siekiant užtikrinti spartesnį ir veiksmingesnį konkurencijos taisyklių įgyvendinimą.“3) įterpiami šie 5 dalies g ir h punktai:„g) Portugalija priima priemones centrinio, regioninio ir vietos lygmens valstybinių įmonių veiksmingumui ir tvarumui gerinti. Portugalija parengia išsamų su valstybinėmis įmonėmis susijusį strateginį dokumentą, kuriame apžvelgiama jų tarifų struktūra ir teikiamos paslaugos, taip pat skolinimosi poreikių ribojimo nuo 2012 m. planą. Portugalija įgyvendina dabartinius planus, kuriais siekiama vidutiniškai bent 15 % sumažinti veiklos sąnaudas centrinės valdžios finansuojamose valstybinėse įmonėse, išskyrus sveikatos priežiūros sektorių, ir parengia lygiavertį planą, skirtą regioninės ir vietos valdžios finansuojamoms valstybinėms įmonėms.“„h) Portugalija įgyvendina privatizavimo programą. Visų pirma, 2011 m. parduodami valstybės sektoriui priklausantys EDP, REN bei GALP ir, jei rinkos sąlygos leis, TAP akcijų paketai. Parengiamas Parpublica strateginis privatizavimo planas. Į privatizavimo planą iki 2013 m. pabaigos taip pat įtraukiama Aeroportos de Portugal , CP krovinių vežimo filialas, Correios de Portugal ir Caixa Seguros , taip pat keletas mažesnių bendrovių.“4) 6 dalyje a ir b punktai pakeičiami taip:„a) Į 2012 m. biudžetą įtraukiamas poveikio biudžetui neturintis mokesčių sistemos perkalibravimas, siekiant sumažinti darbo sąnaudas ir padidinti konkurencingumą. Reforma rengiama konsultuojantis su EK, TVF ir ECB.“„b) Į 2012 m. biudžetą įtraukiamos c ir d punktuose apibūdintos priemonės, kurių vertė mažiausiai 5,1 mlrd. EUR Bet kokiam trūkumui, kuris gali atsirasti dėl biudžeto pokyčių 2011 m., padengti imamasi papildomų, daugiausia išlaidų srities, priemonių. Vyriausybė parengia atnaujintą biudžeto būklės ir perspektyvų vertinimą, atsižvelgdama į būsimas diskusijas dėl 2012 m. biudžeto su EK, TVF ir ECB prieš tai, kol jis bus tvirtinamas vyriausybės.“5) 8 dalies a, b ir c punktai pakeičiami taip:„a) Skatina bankus stiprinti savo įkaitų rezervus ir prižiūrėti vyriausybės garantuojamų bankų obligacijų emisiją – laikantis ES valstybės pagalbos taisyklių patvirtinta iki 35 mlrd. EUR emisija. “„b) Atidžiai prižiūri, kaip laikomasi bankų pateiktų planų 9 % pagrindinio 1 pakopos kapitalo pakankamumo minimalų rodiklį pasiekti iki 2011 m. pabaigos, o 10 % – vėliausiai iki 2012 m. pabaigos. Jei bankai negali laiku pasiekti reikalaujamų kapitalo poreikio ribų, jie gali prašyti, kad valstybė laikinai suteiktų privatiems bankams kapitalo pagal sukurtą 12 mlrd. EUR bankų mokumo paramos priemonę.“„c) Užtikrina subalansuotą ir planingą bankų sektoriaus įsiskolinimo mažinimą, kuriuo ir toliau iš esmės prisidedama prie finansavimo disbalanso ilgalaikio pašalinimo. Bankų finansavimo planuose siekiama programos laikotarpiu paskolų ir indėlių santykį sumažinti iki maždaug 120 proc., taip pat sumažinti priklausomybę nuo Eurosistemos teikiamo finansavimo. Portugalijos bankas turėtų paprašyti, kad iki rugsėjo pabaigos bankai peržiūrėtų savo finansavimo planus. Šie finansavimo planai peržiūrimi kas ketvirtį, pradedant nuo antrosios programos peržiūros. Jei atsiranda nukrypimų nuo bankų finansavimo planų, Portugalijos bankas imasi atitinkamų veiksmų.“6) 8 dalies e punktas pakeičiamas taip:„e) Užtikrina, kad valstybinė įmonė Caixa Geral de Depositos būtų modernizuota, siekiant pagal poreikius padidinti jos pagrindinės veiklos, kuri yra bankininkystė, kapitalo bazę. Išteklius, reikalingus kapitalo bazei padidinti, turėtų suteikti grupė. Užbaigia Banco Português de Negócios (BPN) pardavimą, gavusi Europos Komisijos patvirtinimą pagal valstybės pagalbos taisykles.“2 straipsnisŠis sprendimas skirtas Portugalijos Respublikai.3 straipsnisŠis sprendimas skelbiamas Europos Sąjungos oficialiajame leidinyje .Priimta BriuselyjeTarybos varduPirmininkas [1] OL L 118, 2010 5 12, p. 1.[2] 15759/09